open-index/open-wikipedia-markdown huggingface dataset:
Nicolas Majerus (Geeschtlechen)

Den **Nicolas Majerus**, gebuer den 31. Oktober 1892 zu Useldeng, a gestuerwen de 13. Mäerz 1964, war e lëtzebuergesche Jurist, Geeschtlechen, Historiker an Auteur.

Den Nicolas Majerus huet zu Berlin, Paräis an um Institut catholique Droit studéiert an huet 1922 mat senger Thees *La situation légale de l'Eglise au Grand-Duché de Luxembourg* zum Docteur en Droit promovéiert. Zanter 1917 war e Geeschtlechen. Well hien zu Lëtzebuerg keen zousätzlechen Exame gemaach huet, ass en do net um Barreau ugeholl ginn. Hie gouf Redakter beim *[[Luxemburger Wort|Wort]]* an huet 3 Joer drop d'Leedung vum *Kathoulesche Volksveräin* a vum *Luxemburger Volk* iwwerholl. 1930 war hien ee vun de Matgrënner vum Jongbauerebond. 1936 gouf en Aumônier um Kolléisch.

Den Nicolas Majerus huet sech ëm d'Volleksbibliothéike beméit a war Auteur vun enger Rei Bicher, ë.&nbsp;a. iwwer d'Gesellschaften ouni Gewënnzweck, d'Spuer- a Kreditgenossenschaften, iwwer d'Gestioun vun der Kierch hire Gidder an iwwer d'Geschicht vum Droit zu Lëtzebuerg. Säi gréisste Projet, iwwer d'Lëtzebuerger Gemengen no hire Weistëmer an Akten, konnt en net ofschléissen.

## Éierungen a Gielercher

* An der Stad Lëtzebuerg, am Quartier Hamm, gouf eng Strooss no him genannt.
* 
* 

## Wierk (Auswiel)
* *La situation légale de l'Église catholique au Grand-Duché de Luxembourg* ; Lëtzebuerg (Sankt-Paulus Verlag), 1926.
* *Les associations sans but lucratif et les établissements d'utilité publique dans le Grand-Duché de Luxembourg* ; Lëtzebuerg (Sankt-Paulus), 1930.
* *L'administrations des biens d'Église dans le Grand-Duché de Luxembourg* ; Lëtzebuerg (Sankt-Paulus Verlag), 1937.
* *L'oeuvre civilisatrice de l'Église catholique dans le Grand-Duché de Luxembourg* ; Lëtzebuerg (Sankt-Paulus), 1935.
* *Un droit luxembourgeois existe-t-il et comment faut-il l'étudier?* ; Lëtzebuerg (Sankt-Paulus),.
* *Histoire du Droit dans le Grand-Duché de Luxembourg* ; 2 Bänn: Lëtzebuerg (Sankt-Paulus), 1949.
* *L'érection de l'évêché de Luxembourg* ; Lëtzebuerg (Sankt-Paulus), 1951; 603 Säiten + 1 Kaart (net am Text) vun der Opdeelung vum alen Herzogtum iwwer 6 (Äerz-)Bistümer: Tréier, Köln, Léck, Reims, Verdun a Metz.
* *Die Luxemburger Gemeinden nach den Weistümern, Lehenserklärungen und Prozessen* ; 7 Bänn: Lëtzebuerg (Sankt-Paulus), 1955-1963 (d'Série konnt net ganz ofgeschloss ginn).

## Um Spaweck
Château d'If

De **Château d'If** ass eng Festung, déi op der klenger Insel If an der Entrée vum Hafe vu Marseille läit. Si gouf bekannt duerch dem Alexandre Dumas säi Roman *De Grof vu Montechristo* (Le Comte de Montechristo), dee sech do ofspillt. De Château d'If ass och bekannt als fréiere Prisong.
Windsor

De Begrëff **Windsor** bezitt sech op eng ganz Rei vu Bezeechnungen: Déi meescht ginn ofgeleet vun der englescher Uertschaft Windsor mat hirem bekannte Schlass Windsor Castle, eng Bezeechnung, déi op d'kinneklech Famill vun England, d'House of Windsor, hiweist.

## Uertschaften
Vill Stied an Dierfer droen den Numm *Windsor*:

### Australien
* Windsor (New South Wales)
* Windsor (Queensland), e Faubourg vu Brisbane
* Windsor (Süd-Australien)
* Windsor (Victoria), ee Faubourg vu Melbourne

### Kanada
* Windsor (New Brunswick)
* Windsor (Newfoundland a Labrador)
* Windsor (Nova Scotia)
* Windsor (Ontario)
* Windsor (Quebec)

### England
* Windsor (Berkshire), och bekannt ënner *New Windsor*, am Westen vu London; bekannt well do d'Schlass Windsor steet.
* Windsor (Cornwall)
* Windsor (Lincolnshire)

### Neiséiland
* Windsor (Neiséiland), eng kleng Siidlung am North Otago

### Vereenegt Staate vun Amerika
* East Windsor (New Jersey)
* New Windsor (Maryland)
* New Windsor (New York)
* West Windsor (New Jersey)
* Windsor (California)
* Windsor (Colorado)
* Windsor (Connecticut)
* Windsor, Illinois (Mercer County)
* Windsor, Illinois (Shelby County)
* Windsor (Maine)
* Windsor (Massachusetts)
* Windsor (Missouri)
* Windsor (New Hampshire)
* Windsor (Stad, New York)
* Windsor (Duerf, New York)
* Windsor (North Carolina)
* Windsor (Pennsylvania)
* Windsor (South Carolina)
* Windsor (Vermont)
* Windsor (Virginia)
* Windsor County (Vermont)
* Windsor Heights (Iowa)
* Windsor Heights (West Virginia)
* Windsor Locks (Connecticut)
* Windsor Mill (Maryland)
* Windsor Township (Pennsylvania)

## Plazen a Gebaier
* Windsor Castle ass ee vun de Wunnsetzer vun der brittescher Kinneksfamill a steet zu Windsor, Berkshire, England.
* Windsor Park Den Heem vum *Linfield FC*, a vum *Northern Ireland Soccer team*
* Windsor Station eng Gare zu Montréal, Québec, Kanada,
* Windsor Tower war och den Numm vun engem Wollekekrazert zu Madrid, Spuenien, deen 2005 duerch e Feier zerstéiert ginn ass.

## Soss Bezeechnungen
* Brown Windsor soup ass eng Zopp.
* Red Windsor-Kéis ass eng Zort vu Cheddar-Kéis.
* House of Windsor war den Numm, deen d'brittesch kinneklech Famill zur Zäit vum Éischte Weltkrich gedroen huet.
* Windsor-Salz, eng kanadesch Salz-Sort.
* Windsor-Kap, eng Kap fir Männer.
* Windsor-Knuet ass e bestëmmte Krawatteknuet.
Armand Spoo

Den **Armand Spoo,**, gebuer den 22. Oktober 1866 zu Iechternach, a gestuerwen den 3. Oktober 1935 zu Esch-Uelzecht, war e lëtzebuergeschen Industriellen a Politiker.

Hie war vum 25. September 1909 bis 28. Dezember 1911 Buergermeeschter vun der Gemeng Esch-Uelzecht.

Hie war de Jong vum Caspar Mathias Spoo.

## Kuckt och
* Lëscht vun de Buergermeeschtere vun Esch-Uelzecht
Windsor Schlass

D**'Windsor Schlass** (engl. Windsor Castle) ass zesumme mam Buckingham Palace zu London an dem Holyrood Palace zu Edinburgh eng vun den offizielle Residenze vum Brittesche Kinnekshaus. D'Schlass läit zu Windsor, am Dall vun der Themse am Weste vu London.

D'Queen Elizabeth II verbréngt vill vun hire Weekenden an dësem Schlass a benotzt et gläichzäiteg fir privat an offiziell Zwecker. 
Seng Geschicht geet zeréck op de William den Eruewerer (*William the Conqueror*). Windsor Castle ass dat eelst a gréisst bewunnte Schlass op der Welt.

Déi meescht englesch Kinneken a Kinniginnen hunn zur Konstruktioun an dem Ausbau vum Schlass bäigedroen. Et hat am Laf vun der Zäit all Funktiounen, déi vun enger Garnisoun, enger Festung, enger Wunneng, engem offizielle Palais, an zäitweis och déi vun engem Prisong.

## Plang vum Schlass

Am Laf vu senger dausendjäreger Geschicht huet sech am Schlass villes verännert, wéinst de verschiddene Besoinen, Wënsch a finanzielle Mëttele vun de successive Schlasshären. D'Schlass huet haut z.&nbsp;B. säi Schwéierpunkt um opgeworfenen Hiwwel ("A" um Plang), do wou de William den Eruewerer säin éischt Schlass aus Holz gebaut hat.

## Bedeitung vun den Zeechen am Plang niewendrun
*A: De ronnen Tuerm
*B: Den ieweschte Schlassdeel a Schlasshaff
*C: D'Staatsappartementer
*D: D'privat Appartementer
*E: Südleche Fligel
*F: Ënneschte Schlassdeel a Schlasshaff
*G: St. George's Kapell
*H: *Horseshoe Cloister*
*L: *The Long Walk*
*K: *King Henry VIII Gate* (Haaptentrée)
*M: *Norman Gate* (Paart)
*N: *North Terrace*
*O: Edward III Tuerm
*T: Den Zapestreechtuerm

### Neizäit
Den 20. November 1992 ass am Windsor Schlass e Feier ausgebrach, dat 15 Stonne gedauert, a vill Schued gemaach huet. Fënnef Joer laang ass do geschafft a restauréiert ginn, fir den Haaptschued ze behiewen.
An de Joren duerno huet d'Kinnigin d'Schlass ëmmer méi fir offiziell a privat Zwecker benotzt.

D'Schlass ass fir Visitten op an zitt als grouss Attraktioun Joer fir Joer vill Touristen un.

## Kuckt och
* *Déi kinneklech Residenzen a Groussbritannien*:
** Buckingham Palace
** Queen's Gallery, London
** Royal Mews
** Frogmore
** Palace of Holyroodhouse
** Queen's Gallery, Edinburgh
** Balmoral Castle
** Sandringham House
** Clarence House
** St James Palace
** Chapels Royal
** Kensington Palace
* *Déi historesch kinneklech Palaisen an England*:
** Tower vu London
** Hampton Court Palace
** Banqueting House
** Kew Palace

## Um Spaweck

* Déi englesch kinneklech Residenzen, d'Windsor Schlass an déi aner op Englesch
* Déi historesch kinneklech Residenzen op Englesch
Hellege Geescht

Den **Hellege Geescht** ass nom chrëschtleche Glawen déi drëtt Persoun vum dräifaltege Gott. Hie gëllt als Presenz vu Gott an der Welt, déi mam Päischtevenement generaliséiert gouf. Säi Wierken a Wiese gëtt an der Päischtsequenz *Veni Sancte Spiritus* beschriwwen.

Déi theologesch Disziplin déi sech mam hl. Geescht beschäftegt heescht **Pneumatologie** (vu gr. πνεύμα (*pneuma*), wat souvill wéi "*Geescht*", "*Hauch*", "*Loft*" heescht), net ze verwiessele mat Pneumologie, Studium vun de Longen.

An der Konscht gëtt den hl. Geescht dacks als Dauf duergestallt, heiansdo och als Feier(stuerm), kuckt Symbolik vum Feier an der Bibel.

## Um Spaweck
Aerope

D**'Aerope**, iwwersat: "déi mam niwwelwäisse Gesiicht" war an der griichescher Mythologie d'Duechter vum Katreus, dem Kinnek vu Kreta, an d'Schwëster vun der Klymene, der Apemosyne a vum Althaimenes. Si war d'Fra vum Kinnek Atreus vu Mykene (no enger anerer Versioun war si fir d'éischt d'Fra vum Pleisthenes), d'Maîtresse vu sengem Brudder Thyestes a Mamm vum Agamemnon, Menelaos an Anaxibia.

Well dem Katreus virausgesot gi war, datt en duerch d'Hand vun engem vu senge Kanner stierwe géif, huet e si an hir Schwëster Klymene vu Kreta verbannt andeems e s'an d'Sklaverei verkaaft huet wou se schliisslech vum Atreus, dem Jong vum Pelops fräikaaft gi sinn.

Si huet dem Thyestes Zwillinge gebuer déi den Atreus spéider ëmbruecht huet an hirem Papp z'iesse ginn huet.
Agaue

D**'Agaue** (och: *Agave*) war an der griichescher Mythologie d'Duechter vum Kadmos an der Harmonia, Schwëster vum Semele, Ino an Autonoe a Fra vum Echion.

Si war Unhängerin vum Dionysoskult. Hire Jong Pentheus, deen no sengem Grousspapp Kadmos op den Troun vun Theben komm ass, huet sech awer geweigert dëse Kult unzeerkennen a wollt d'Fraen drun hënneren, um Dionysosfest deelzehuelen. (Anere Quellen no: well d'Männer un deene Feieren ausgeschloss waren, an d'Frae sech de Männer géintiwwer no dëse Fester ze vill selbstbewosst beholl hunn.)

Op Rot vum Dionysos - deen en zwar mat sengem ganze Gefolleg gefaange geholl, mä net erkannt huet - huet en dunn als Spectateur un de Feieren um Bierg Kithairon deelgeholl. D'Fraen, déi hien entdeckt haten, hunn hie fir e Wëllschwäin geholl, dat se an ekstatescher Roserei a Stécker gerappt hunn. Seng Mamm, déi d'Mainaden ugeféiert huet, huet hiren eegene Jong net erkannt. Si huet dem Pentheus de Kapp erofgerass an e souguer an hirem Wahn am Triumph mat heem geholl wou se eréischt an Uecht geholl wat si do gamaach hat.

Nodeem se aus hirem Rausch erwächt war, ass se an Illyrien geflücht an huet do de Kinnek Lykotherses bestuet. Och hire Papp Kadmos huet Thebe verlooss; aus Trauer a well den Amphion an den Zethos d'Herrschaft iwwer Theben erkämpft hunn. Hien huet du mat enger ganzer Arméi Krich géint d'Illyrier gefouert. D'Agaue huet hire Mann dunn ëmbruecht an d'Kinnekräich hirem Papp iwwerginn.
Amphion

Den **Amphion** an den Zethos waren an der griichescher Mythologie Zwillingsbridder, Jonge vum Zeus a vun der Antiope. No hirer Gebuert si si um Bierg Kithairon ausgesat ginn, well d'Antiope net bestuet war, awer vun Hierte fonnt an opgezu ginn. Si haten zwéi komplett verschidde Charakteren.

Den Amphion huet sech éischter de Muse gewidmet an huet groussaarteg d'Lyra gespillt (déi hie jee no Versioun vum Hermes, vum Apollo oder vun de Muse geschenkt krut). Den Zethos ass en dichtege Jeeër an Athleet ginn.

## Um Spaweck
Ikonoklasmus

**Ikonoklasmus** (v. algr. *εικών* - "Bild" a *κλαστειν* - "zerbriechen") ass d'Zerstéiere vun Ikonen, Symboler a Monumenter, dacks aus reliéisen oder politesche Motiven.

Am Chrëschtentum koum et am 8. an am 9. Joerhonnert am Byzantesche Räich zu zwou Periode vu Billerstierm, déi awer vun den deemolege Peepst schaarf verurteelt goufen. Am 16. Joerhonnert huet d'Reformatiounsbeweegung zum Stuerm op de kathouleschen Iwwerschwang geblosen.

Am Islam gëtt et keen direkt Billerverbuet, mä eng Rei Äusserunge vum Mohammed deiten drophin datt e bildlech Duerstellungen ofgeleent huet, sou datt déi rar vu Wüstennomade geschaf fréiislamesch Duerstellungen am Laf vun der Zäit Affer vun Ikonoklaste gi sinn. Mä och helleg Bildwierker vun anere Relioune sinn net viru mosleemesch-ikonoklasteschen Iwwergrëffer sécher. Sou gouf et z.&nbsp;B. ënner den Ommajaden eng sëllege Billerstierm géint chrëschtlech figurativ Konscht. An der Neizäit kann een ë.&nbsp;a. d'Zerstéierung vu risege Buddhastatuen a Freske bei Bamian duerch d'Taliban, an d'Zerschloe vu virislamesche Statuen a Muséeë am Afghanistan ernimmen.

Och am Alen Egypten gouf et Ikonoklasmus, sou d'Ofrappe vun alle Statue vun der Kinnigin Hatschepsut duerch hiren Nofollger Tutmosis, oder d'Ausmeessele vun egyptesche Gottheeten an der réimescher Zäit.

D'Ikoneverbrennunge wärend der russescher Revolutioun falen och dorënner.

## Um Spaweck
Samuel Phillips Huntington

De **Samuel Phillips Huntington**, gebuer den 18. Abrëll 1927 zu New York City, a gestuerwen de 24. Dezember 2008 op Martha's Vineyard, war en US-amerikanesche Politikwëssenschaftler.

Hie war de Jong vum Richard Thomas Huntington, engem Publizist an der Dorothy Sanborn Phillips, enger Schrëftstellerin.

De Samuel P. Huntington ass Matgrënner vun der Fachzäitschrëft Foreign Policy a reegelméissege Mataarbechter vu Foreign Affairs. Hien ass zanter Jore Beroder vum US-Ausseministère a leet d*'John M. Olin Institute for Strategic Studies* op der Harvard Universitéit zu Cambridge (USA).

Den Huntington ass richteg bekannt gi wéinst sengem Buch *[[The Clash of the Civilisations]] (d.: "Kampf der Kulturen. Die Neugestaltung der Weltpolitik im 21. Jahrhundert.*) dat 1996 am Original publizéiert gouf, a sech op en Artikel stäipt, deen 1993 mam selwechten Titel am *Foreign Affairs* stoung (-> Bibliographie).

## Dem Huntington seng Thees
Schonn a sengem Buch *Political Order in Changing Societies* vun 1969 geet kloer ervir, datt e sech mat dem Néiergank vun de Kulturen, an der Folleg vum Geschichtsphilosoph Arnold J. Toynbee sengen Analyse beschäftegt. D'Zukunft vun den USA an déi militäresch a politesch Hegemonie vu sengem Heemechtsland läit em am noosten. An engem Aufsatz an der Wantereditioun 1988/89 vu *Foreign Affairs* mam Numm *The U.S. - Decline or Renewal* kritt de Lieser de Fong vum Huntington sengem Interessi mat.

## Zitater
* „The west won the world not by the superiority of its ideas or values or religion but rather by its superiority in applying organized violence. Westerners often forget this fact, non-Westerners never do.“

## Seng Bicher
* *[[The Soldier and the State: The Theory and Politics of Civil-Military Relations]]*, 1957
* *[[The Common Defense: Strategic Programs in National Politics]]* 1961
* *[[Political Order in Changing Societies]]*, 1968
* *[[American Politics: The Promise of Disharmony]]*, 1981
* *[[The Third Wave: Democratization in the Late Twentieth Century]]*, 1991
* *[[The Clash of Civilizations and the Remaking of World Order]]*, 1996. Bis 2008 gouf dat Buch an 39 Sproochen iwwersat.
* *[[Who Are We? The Challenges to America's National Identity]]*, 2004

## Seng Artikelen (Auswiel)
* *The Clash Of Civilisations* in: Foreign Affairs, Summer 1993, Band 72, N. 3, Säit 22ff

## Kritik
Eng kritesch Ausenanersetzung mam Huntington senger "Clash of Civilizations"-Thees erlaabt dem indeschen Ekonomist a Wirtschaftsphilosoph Amartya Sen säi Buch *Identity and Violence: The Illusion of Destiny*, dat 2006 bei W.W. Norton zu New York erauskoum, an op Däitsch ënner dem Titel *Die Identitätsfalle. Warum es keinen Krieg der Kulturen gibt* 2007 vum C.H. Beck Verlag publizéiert gouf.

## Kuckt och
* Paul Kennedy
* Oswald Spengler
* Bassam Tibi
* Arnold J. Toynbee
* Der Untergang des Abendlandes

## Um Spaweck
* Den integralen Text vum "Foreign Affairs"-Artikel ''The Clash Of Civilisations''
* En Noruff op der "Harvard University Gazette online"- Websäit
Agitprop

**Agitprop** ass e Konschtwuert aus de Wierder Agitatioun a Propaganda a bezeechent en zentrale Begrëff vun der kommunistescher Propaganda zanter dem Lenin.

Fir d'éischt war Agitprop d'Kuerzform vun *otdel agitatsii i propagandy* (отдел агитации и пропаганды, Departement fir Agitatioun a Propaganda) ëm 1920 am revolutionäre Russland op allen Niveaue vun der Partei vun de Bolschewiken.

## Um Spaweck
Eristesch Dialektik

**Eristesch Dialektik**, vum Griicheschen *eris*: *Sträit*, an der griichescher Gëttin Eris, ass d'Konscht vum Debattéieren a vum Streide mam eenzegen Zil, fir Recht ze kréien, nëmme fir Recht ze kréien.

## Numm
Eristesch Dialektik, och emol Eristik genannt, ass den Titel vun engem Text vum Arthur Schopenhauer

## 38 dialektesch Konschtgrëffer
#Behaaptunge vum Géigner iwwerdriwwe breet interpretéieren, seng eege Behaaptungen awer enk. Géigemëttel: Genee Ofgrenzung an Definitioun vum Sträitpunkt.
Fort-La-Latte

**Fort-La-Latte**, fréier och *Roche-Gouyon* genannt ass eng Buerg an der Bretagne a Frankräich. Si läit vis-à-vis vum Cap Fréhel am Departement Côtes-d'Armor. Fort-La-Latte ass eng vun de bekanntste Buergen an der Bretagne

### Geschicht
D'Buerg *Roche-Gouyon* ass am 14. Joerhonnert vum Étienne III Gouyon gebaut ginn.. 
 
## Filmer
D'Buerg läit sou flott um Mier, datt se eng wonnerbar Kuliss fir Filmer ass.

Filmer déi um Fort-la-Latte gedréint goufen: 
* *[[The Vikings]]* 1957 vum Richard Fleischer mam Kirk Douglas an Janet Leigh.
* *[[Histoires extraordinaires]]* 1967, de Sketch *Metzengerstein*, vum Roger Vadim mat der Jane Fonda an dem Peter Fonda
* *[[Lancelot du Lac]]*, 1970 (TV) vum Claude Santelli mat der Marie-Christine Barrault
* *[[La danse de mort]]*, 1983 (TV) vum Claude Chabrol mam Michel Bouquet
* *[[Chouans]] *, 1987 vum Philippe de Broca mam Philippe Noiret an der Sophie Marceau
* *[[Le jeu du roi]]*, 1988 (TV) vum Marc Evans mam Pierre Dux
* *[[Ridicule]]*, 1996 vum Patrice Leconte mam Jean Rochefort an der Fanny Ardant
* *[[Il cuore e la spada]]*,1998 vum Fabrizio Costa mam Joachim Fuchsberger

## Um Spaweck
*Site vu Fort-La-Latte
The Vikings

**The Vikings** ass en US-amerikaneschen historesche Film vum Richard Fleischer aus dem Joer 1957.
## Ëm wat geet et am Film?
Ëm d'Joer 900 gëtt England vu Wikinger ënner der Féierung vum Ragnar ugegraff. De Film erzielt da vun der Rivalitéit ënner den zwéin Hallefbridder Einar an Eric, ëm d'Muecht an ëm d'Morgana..

## Iwwer de Film
* De Film ass zu engem groussen Deel an der Bretagne a Frankräich am Fort-la-Latte gedréint ginn. Besonnesch d'Kampfzeenen um Buergfrid vum Fort zielen zu de beschte Momenter am Film.
* Den Ernest Borgnine spillt de Papp vum Kirk Douglas am Film obschonn déi zwéin den nämmlechten Alter hunn.

## Kuckt och
* Fort-La-Latte

## Um Spaweck
* De Film op DVDclassic
Fleur Maxwell

D**'Fleur Maxwell**, gebuer de 5. August 1988 zu Diddeleng, ass eng lëtzebuergesch Äiskonschtleeferin.

Si huet mat néng Joer mam Äiskonschtlaf ugefaangen an hat hiren éischte groussen Tournoi am Januar 2005 op der Äiskonschtlaf-Europameeschterschaft zu Turin, wou se mat 123,24 Punkten op d'Plaz 14 koum. Am selwechte Joer koum se op der Weltmeeschterschaft zu Moskau op déi 29. Plaz, huet awer d'Kür net erreecht.

D'Fleur Maxwell huet 2006, als eenzeg Sportlerin, Lëtzebuerg bei den XX. Olympesche Wanterspiller zu Turin vertrueden. Am Kuerzprogramm ass si déi 21. ënner 29 Kandidatinne ginn an huet sech domat fir d'Kür qualifiéiert, wou si awer wéinst enger onglécklecher Chute op déi lescht Plaz zeréckgefall ass. Mat engem Gesamtresultat vun 109,57 Punkte koum si schlussendlech op de 24. Rang. Si huet 2006 hir sportlech Karriär virleefeg opgehalen.

Vun 2009/2010 un huet si nees bei Competitioune matgemaach. Si konnt sech zwar net fir d'Olympesch Wanterspiller 2010 zu Vancouver oder fir déi vun 2014 zu Sotschi qualifizéieren, huet awer bei der Istanbul Cup, de Slovenia Open, den Ukrainian Open, der Denkova-Staviski-Cup, an dem NRW-Trophy-Medaile gewonnen.

## Resultater

## Soss
2011 gouf den Asteroid (255019) Fleurmaxwell no hir genannt.

## Kuckt och
* Lëscht vu lëtzebuergesche Sportler
* Lëscht vu lëtzebuergeschen Olympionicken

## Um Spaweck

* The flower of Luxembourg op Englesch
* Klassementer op der Websäit vun der ISU
* Olympesch Wanterspiller 2006 zu Turin
* Luxemburgs Eisblume Fleur Maxwell blüht jetzt in New York, wort.lu [€], 17.02.2026, gekuckt den 18.02.2026
Concerto Köln

**Concerto Köln** ass en Orchester deen am Joer 1985 gegrënnt ginn ass. Den Orchester huet sech op d'Musek vum 18. a fréien 19. Joerhonnert spezialiséiert an dat op Instrumenter aus där Zäit.

Concerto Köln huet schonn méi wéi 40 Disken erausginn.

## Disken (Auswiel)
* 2003: Concerto Köln & Sarband - Werner Ehrhardt und Vladimir Ivanoff: *Dream of the Orient*
* 1999: John Field - Andreas Staier: *Piano Concertos Nos. 2 & 3*
* 1998: Carl Heinrich Graun – Dirigent: René Jacobs: *Cleopatra & Cesare*
* 1994: Gaetano Brunetti: *Sinfonien*	
* 1992: Francesco Durante: *Concerti*
* 1991: Georg Friedrich Händel – Dir.: René Jacobs: *Giulio Cesare*
* 1990: Johann Sebastian Bach - Kammerchor Stuttgart, Dir.:Ltg. Frieder Bernius: *Auf schmetternde Töne* (BWV 207a), *Schleicht, spielende Wellen* (BWV 206)
* 1987: Christoph Willibald Gluck – Dir.:. René Jacobs: *Echo et Narcisse*
* 1987: Antonio Vivaldi; Giovanni Battista Sammartini; Pietro Antonio Locatelli - Christian Mendoze, Flütt: *Six Concerti Venetiens*

## Um Spaweck
* Offiziell Websäit
Kithairon

**Kithairon** (gr. Κιθαιρώνας) ass e Bierg a Griicheland. Säin héchste Punkt ass op 1.410 m wou och d'Flëss Asopos a Kephisos entsprangen.

An der Antiquitéit huet de Kithairon déi westlech Grenz tëscht Attika a Böotien gemaach, déi duerch Wuechttierm a Kastellen (z.&nbsp;B. Panakton, Drymos, Phyle) befestegt waren. Am Süde louch Eleutherai, dee mythischen Uert wou den Dionysos hierkoum. Um Nordhang huet sech d'Schluecht vu Plataeae ereegent.

A verschiddene Kulte goufen um Bierg den Dionysos, den Zeus, d'Hera an d'Nymphe veréiert. Den Numm vum Kithairon geet op e böotesche Kinnek zeréck. Der So no hate sech den Zeus an d'Hera mol erëm eng Kéier an d'Hoer kritt wéinst dem Zeus senge Säitespréng. De Kinnek Kithairon huet dunn dem Zeus geroden eng hëlze Statu maachen ze loossen, hir Fraekleeder unzedoen a mat hir an engem Won ronderëm ze fuere fir s'als seng nei Fra ze presentéieren. Wéi d'Hera dovu gewuer ginn ass, ass si an enger Roserei op de Won duergaangen an huet der Statu d'Kleeder erofgerappt. Wéi si gemierkt huet dat s'ugeschmiert gi war, huet si missen häerzlech laachen a war bereet sech erëm mam Zeus ze verdroen. Fir dorun z'erënnere gouf all Joer d'Fest vun den Daidale gefeiert. Daidalen war d'Bezeechnung fir déi hëlze Statuen.

Och aner griichesch Mythen hu sech zum Deel do ofgespillt: den Herakles huet do Ranner gehitt an de sougenannte Kithaironesche Léiw ëmbruecht, den Ödipus ass do ausgesat ginn, den Apollo an d'Artemis hunn do d'Kanner vun der Niobe ëmbruecht, an och d'Mythe vum Pentheus, Aktaion an Antiope hate mat dësem Bierg ze dinn.
Jean Kuffer

De **Jean Kuffer**, gebuer 1907 oder 1908, a gestuerwen de 15. Juli 1969, war e lëtzebuergesche Sportler am Bobfueren.

Hien huet d'Goldmedail am Zweeërbob op der Weltmeeschterschaft 1939 zu Sankt Moritz an der Schwäiz, zesumme mam Belsch Baron René Lunden um Steier, gewonnen.

Ursprénglech sollten zwou Lëtzebuerger Ekippen untrieden:
* Henri Koch - Henri Reding an
* Jean Kuffer - Jules Michels
De Koch hat sech awer beim Training blesséiert, sou datt deen net matfuere konnt an de Michels wollt net deelhuelen, well d'Naturäisbunn him zevill geféierlech war. An der belscher Ekipp war de Véiererbob och accidentéiert a just de Pilot, de Baron René Lunden gouf net blesséiert.

A leschter Minutt ass de Jang Kuffer agesprongen a mam Baron Lunden un de Start gaangen, nodeems dat vun der FIBT (Fédération internationale de bobsleigh et tobogganging) positiv aviséiert gi war. A si sinn du Weltmeeschter ginn! Dat erkläert och datt de Coequipier vum Baron Lunden meeschtens mat engem falschen Numm an de Medailen-Archiven ugi gëtt an d'Goldmedail als Goldmedail fir d'Belsch enregistréiert ass.

Mat der Goldmedail déi de Jean Kuffer als Coequipier gewonnen hat, ass d'Geschicht vun de Lëtzebuerger Bobfuerer eriwwer; no 1939 ass keng lëtzebuergesch Ekipp méi bei internationale Championnater ugetrueden.

## Gielchen

* Palmes d'or vum Ordre de la Couronne (Promotioun 1939)

## Literatur
* Léon N. Nilles: *Ein Luxemburger Weltmeister im Bob*, in: Lëtzebuerger Journal. - Jg. 45(1992), Nr. 20(30. Januar), p.&nbsp;7, ill 
* Pierre Kellner: *Bäitrag iwwer d'Bob-Weltmeeschterschafte vun 1939*, An *Nouvelles Sportives*, erausgi vum Pier Kellner, 13.Februar 1939
*Klepper, Georges et al. 140 Jahre Luxemburger Sportgeschichte(n) 1884 - 2023  : kuriose Eriegnisse - unbekannte Helden - herausragende Leistungen. Ehlerange: Reka, 2023. Print. ISBN 978-99959-0-885-0
Aktaion

Den **Aktaion** (och: *Actaeon*) ass an der griichescher Mythologie de Jong vum Aristaios an der Autonoe. Hien ass vum Kentaur Cheiron opgezillt ginn, deen e besonnesch an der Juegd ënnerriicht.

Enges Daags huet hien op der Juegd an engem Dall bei Plataeae d'Gëttin Artemis gesinn déi zesumme mat hiren Nymphen an enger Quell gebuet huet. Hien ass entdeckt gi wéi e si observéiert huet a vun der Gëttin mat Waasser aus der Quell besprëtzt ginn, wouduerch hien an en Hirsch verwandelt gouf, deen du vu sengen eegenen Hënn gejot a schliisslech um Bierg Kithairon zerrass ginn ass. D'Hënn hunn hiren Här am ganze Land gesicht an hu sech eréischt berouegt nodeem se am Cheiron senger Hiel e Bild vun him gesinn hunn.

Den Aktaion dogéint huet als Gespenst d'Ëmgéigend vun där Plaz wou hie gestuerwen ass, besonnesch d'Stad Orchomenos, onsécher gemaach. Eréischt nodeem d'Awunner sech Rot bei engem Orakel geholl hunn, si se no de Reschter vum Aktaion siche gaangen, hu se bäigesat an eng Statu vun him op säi Graf gesat. Duerno huet dem Aktaion seng Séil Rou fonnt.

Enger anerer Versioun no ass den Aktaion verwandelt gi well en duerch säin Erfolleg an der Juegd iwwermiddeg ginn ass a vum Altor vun der Gëttin Artemis Fleesch, wat hir geaffert gi war, ewechgeholl huet fir et sengen Hënn ze ginn.

A Böotien, där Landschaft an der de Mythos vum Aktaion spillt, ass hien als Schutzgottheet géint ze staark Hëtzt veréiert ginn a sou warscheinlech och zum Sënnbild gi fir déi duerch ze staark Sonnestralung verbrannten Natur.

## Um Spaweck
Hampton Court Palast

Den **Hampton Court Palast** ass e Schlass an eng fréier Residenz vum englesche Kinnekshaus. D'Schlass läit op der Themse an der Londoner Virstad Richmond on the Thames, 19&nbsp;km vu *Charing Cross* (eng Londoner Metrostatioun) ewech.

An de Parkanlage vum Schlass ass all Joer eng bedeitend Blummenausstellung. D'Schlass an de Park si vun Touriste staark besicht.

## Um Spaweck
Styx (Mythologie)

De **Styx** (gr. Στyξ, *Floss vum Haass*, am Griichesche weiblech wéi nëmme ganz wéineg Flëss) ass e Floss an Arkadien dee vun den Häng vum Chelmos iwwer Fielsen an den Dall gestierzt an an d'Ënnerwelt gestréimt ass. Nieft Acheron, Lethe, Kokytos, Phlegethon an Eridanus ass et an der griichescher Mythologie e Floss vun der Ënnerwelt an eng Flossgëttin.

Dem Hesiod no war si d'Duechter vum Okeanos an Tethys. Si huet sech mam Pallas bestuet an hat mat him d'Kanner Zelos ("*Äifer*"), Nike ("*Victoire*"), Kratos ("*Muecht*") a Bia ("*Gewalt*"). Si gëtt och heiansdo als Mamm vun der Skylla a vun de Quellen a Séie bezeechent. En aneren, deen als hire Mann ernimmt gëtt, ass de Piras, mat deem si d'Hydra soll kritt hunn.

De Styx stellt d'Grenz duer tëscht der Welt vun de Liewegen an dem Hades sengem Douderäich. De Floss ëmfléisst den Hades néngmol. D'Séile vun den Doudege gi vum Charon eriwwer geschëfft. Dofir hu si och eng Mënz (Obolus) matkritt mat där se de Färmann konnte bezuelen.

Anere Quellen no duerchfléisst de Styx den Hades andeems e sech siwemol wënnt ier en als Floss Alpha nei entspréngt. D'Verknäppe vum Doudesfloss mam éischte Buschtaf vum griicheschen Alphabet symboliséiert an deem Fall den éiwege Kreeslaf vu Gebuert, Doud a Reinkarnatioun. Erëm eng aner Versioun erzielt datt de Styx an den Acheron fléisst.

D'Waasser vum Styx mécht jiddwereen, deen dra buet, onverwondbar. Dowéinst ass och den Achilleus vu senger Mamm Thetis an de Styx gezappt ginn. Just u senger Feescht, mat där seng Mamm en ugehalen hat, konnt en nach verwonnt ginn. D'Waasser soll och héich gëfteg gewiescht sinn, sou soll z.&nbsp;B. den Alexander de Groussen domat vergëft gi sinn.

D'Gëtter hunn hir Eede beim Styx geschwuer, sou wéi den Zeus et versprach hat, well si de Gëtter bei der Titanomachie gehollef huet. D'Iris ass du geschéckt gi fir mat engem gëllene Krou Waasser aus dem Styx ze huelen. Wie säin Eed muttwëlleg gebrach huet, huet sech missen 10 Joer laang vun den anere Gëtter ewechhalen. Dat éischt Joer huet e missen ouni Otem, Ambrosia a Nektar auskommen an déi nächst 9 Joer ass e weiderhi vun der Gesellschaft vun de Gëtter ausgeschloss gewiescht. Dat war och ee vun de Grënn firwat datt de Styx vun de Gëtter gehaasst gouf.

## Um Spaweck
Ino

D**'Ino** war an der griichescher Mythologie eng Kinneksduechter déi spéider zur Séigëttin Leukothea ginn ass. Si war d'Duechter vum Kadmos an der Harmonia, Schwëster vum Agaue, Semele an Autonoe. Si war d'Fra vum Athamas a Mamm vum Learchos a Melikertes.

D'Ino soll op d'Kanner vun hirem Mann an deem senger éischter Fra Nephele jalous gewiescht sinn a wollt s'allen zwee, de Phrixos an d'Helle, afferen. D'Kanner konnte sech awer um Réck vum Widder mam gëllene Vlis, dem Chrysomeles, dee fléie konnt, retten. Leider ass den Helle awer ënnerwee an d'Mier gefall wat zanterhier den Numm Hellespont dréit. De Phrixos huet Kolchis erreecht.

Nom Doud vun hirer Schwëster Semele huet d'Ino hire Jong, den Dionysos, deen d'Semele vum Zeus empfaangen hat, an deen den Zeus a sengem Déckt vum Been ausgedroen huet, opgezunn, wat der Hera (dem Zeus senger Fra) guer net gefall huet. Si huet den Athamas verréckt gemaach an hien huet a sengem Wahn de Learchos mat Fäil a Bou niddergeschoss.

D'Ino ass mat hirem zweete Jong Melikertes geflücht an huet sech zesumme mat him vun de Klippen erof an d'Mier gehäit. Do si si vun de Nereïden opgeholl ginn an den Zeus huet d'Ino zur Séigëttin Leukothea an hire Jong zum Gott Palaemon erhuewen.

## Um Spaweck
Chrysomeles

De **Chrysomeles** (gr. Χρυσομαλλος *gëllene Pelz*, och: *Chrysomallos*) war an der griichescher Mythologie e Widder mat gëllenem Pelz. E war de Jong vum Miergott Poseidon.

De Chrysomeles war e besonnesche Widder, dee fléien a schwätze konnt. Well de Phrixos an d'Helle an Nout waren, huet den Hermes hinnen de Chrysomeles geschéckt fir s'op Kolchis ze bréngen, mä d'Helle ass ënnerwee an d'Mier gefall, wat dunn no hir Hellespont genannt gouf ass.

Nodeem en zu Kolchis ukomm war huet de Phrixos de Widder am Zeustempel geaffert, als Merci datt d'Gëtter him gehollef haten, an huet säi Pelz um Ufer vum Phasis an eng Eech gehaangen. Dat war d'Gëllent Vlis, wat vun engem Draach bewaacht ginn ass, dee sech ëm d'Eech geréngelt huet.

Spéider huet de Iason, deen d'Argonauten ugeféiert huet, den Draach ëmbruecht an d'Vlis u sech geholl.
Hebe (Mythologie)

D**'Hebe** war d'griichesch Gëttin vun der Jugend an der jugendlecher Schéinheet. Si ass d'Duechter vum Zeus an der Hera, an domat d'Schwëster vum Ares an Eileithyia.

Si ass Déngerin a Mondschenk vun de Gëtter um Olymp deene se Nektar an Ambrosia zerwéiert. An dëser Funktioun gëtt d'Hebe spéider duerch de Ganymed ofgeléist.

Nodeem den Herakles zum Gott erhuewe gi war, huet en d'Hebe bestuet. Si hunn d'Kanner Alexiarks an Aniketos kritt.

## Analogien
* Iuventas

## Vergläicht och
* Idun

## Um Spaweck
Schwanen

**Schwanen** oder **Schwunnen** (Cygnini) ass eng Tribus déi zwou Vullegattungen ëmfaasst: d'Coscorobaschwanen an d'Echt Schwanen. Dës Tribus gehéiert zur Famill vun den Intevullen an do zur Ënnerfamill vun de Gänsen.

D'Plomme vun de Schwunne sinn entweeder reng wäiss oder eng Mëschung vu schwaarz a wäiss. Tëscht Männchen a Weibche gëtt et keng nennenswäert Ënnerscheeder an der Zeechnung.

Am Verglach mat de Gänsen ënnerscheede se sech duerch e méi laangen Hals, deen hinnen d'Grëndelen am méi déiwe Waasser erméiglecht, an d'Kierpergréisst, déi se zu engem vun de gréisste Waasservulle mécht. D'Spanwäit vun hire Flilleke ka bis zu zwéi Meter laang sinn an hiert d'Gewiicht iwwer 15 Kilo erausgoen. D'Been dogéint si relativ kuerz, soudatt d'Déieren u Land éischter schwéierfälleg wierken. Mä dofir hu s'eng kräfteg Fluchmuskulatur a kënnen e puer Dausend Kilometer fléien op hirem Fluch an déi Gebidder, an der nërdlecher Hallefkugel, wou se bréien.

Hir Hickecht gëtt vun den zwéin Elterendeeler zesumme groussgezunn. Si bleiwe bis zu engem Joer mat hire Jonken zesummen.

An Däitschland wéi an Italien ass am Februar 2006 de geféierlechen H5N1-Virus bei Wëllschwanen diagnostizéiert ginn.

## Literatur
### Märchen
* Am Hans Christian Andersen sengem Märchen *Déi wëll Schwanen* 
* Am Hans Christian Andersen sengem Märchen *Déi elle jonk Int*

## Mythologie
### Griichesch
Den Zeus, a Form vun engem Schwan, verféiert d'Leda, d'Fra vum Tyndareos dem Kinnek vu Sparta.

## Musek
* Dem Pjotr Iljitsch Tschaikowski säi Schwaneséi-Ballet vun 1875-76.
* Dem Richard Wagner seng romatesch Oper an dräi Akten Lohengrin, déi 1850 am *Hoftheater* zu Weimar fir d'éischt opgefouert gouf.

## Um Spaweck
H5N1

**H5N1** ass d'Bezeechnung fir eng Variant vum Erreeger vun der sougenannter Vullegripp. Dëse Virus-Subtyp ass héich pathogen a kann nieft Vullen och de Mënsch befalen, wann dee sech ze vill mat infizéierte Vullen ophält oder hiert Fleesch ësst, dat net genuch erhëtzt gouf. Vu Mënsch zu Mënsch kann en awer net iwwersprangen.

## Um Spaweck

* H5N1 bei NCBI
Stonnegebiet

D**'Stonnegebiet** ass eng chrëschtlech Liturgie, déi siwemol am Dag stattfënnt (nom Psalm 119 "Siwemol am Dag sangen ech Däi Luef") a wärend där haaptsächlech Psalme gebiet ginn. Virun der Liturgiereform gouf et 8 Gebietszäiten, déi sech iwwer den Dag verdeelt hunn. Eng Gebietszäit gëtt och nach *Hore* genannt (vu lat. *hora* - Stonn) well se zu bestëmmten Dageszäiten ofgehale ginn.

D'Stonnegebiet gëtt et a follgende Konfessiounen: kathoulesch, orthodox, anglikanesch an och zanter dem 20. Joerhonnert an där protestantescher.

An deene meeschten Uerden gëtt d'Stonnegebiet oder en Deel dovun an der Gemeinschaft gebiet, och d'Diözesankleriker sinn verflicht fir d'Stonnegebiet ze bieden, awer och all Gleeweg kënnen sech deem uschléissen.

## Kuckt och
* Canticum

## Um Spaweck
Chrysothemis

D**'Chrysothemis** ass eng Gestalt aus der griichescher Mythologie déi zu den Tantaliden gezielt gëtt. Si ass eng Duechter vum Agamemnon an der Klytaimnestra, Schwëster vum Elektra, Iphigeneia an Orestes.
Konrad I. vu Lëtzebuerg

De **Konrad I.**, Grof vu Lëtzebuerg, gebuer 1040, a gestuerwen den 8. August 1086, war de Fils vum Giselbert vu Lëtzebuerg a Brudder vum Hermann Grof vu Salm dem däitsche Géigekinnek. Hie war mat der Clémence vu Poitiers bestuet, enger Duechter vum Guillaume d'Aigres. Si hate 5 Kanner.

De Konrad I. ass 1059 nom Doud vu sengem Papp op den Troun komm. Eng vu sengen éischte bekannten Dote war déi, datt en den Äerzbëschof Eberhard vun Tréier gefaange geholl an en op Lëtzebuerg bruecht hat. Doropshi gouf hie vum Poopst Nikolaus II. an de Kierchebann gesat.

De 6. Juli 1083 huet de Grof Konrad d'Benediktinerabtei Almënster gegrënnt. Hien huet dem Klouschter 5 Bauerenhäff (*Meierhöfe*), d'Fëschereirecht an der Péitruss an an der Uelzecht, e puer Millen an d'Urecht op Bau- a Brennholz aus dem Gréngewald geschenkt.

1085 zitt hie mat senge Bridder (deen ee war Bëschof vun Toul an deen anere Bëschof vu Metz) an d'Hellegt Land. Op der Réckrees ass hien an Italie gestuerwen. Seng Läich gouf 1090 op Lëtzebuerg bruecht an an der Krypta vun der Almënsterabtei bäigesat.

Fir un de Konrad z'erënneren ass zu Hollerech eng Strooss (*rue Conrad 1er*) no him benannt.
Tribus (Biologie)

En **Tribus** bezeechent an der Taxonomie eng Grupp vu Gattungen.

D'Kategorie iwwer dem Tribus ass d'Ënnerfamill.

De wëssenschaftlechen Numm vun engem Tribus hält an der Zoologie mat *-ini* an an der Botanik mat *-eae* op.

## Kuckt och
* Biologesch Systematik
Tribus

**Tribus** (vu lat *tribus, -us*, f.: Stamm) bezeechent:
* eng Kategorie an der Systematik (Biologie): Tribus (Biologie)
* e Walbezierk am réimesche Räich: Tribus (Roum)
Gerlinde Sämann

D**'Gerlinde Sämann**, gebuer 1969 zu Nürnberg, ass eng däitsch Sopranistin.

Si huet zu München am Richard-Strauss-Konservatorium Piano a Gesank studéiert.

Déi blann Sängerin ass an der aler awer och an der moderner Musek doheem.

Si hat schonn Optrëtter mat ënner anerem dem *Dresdner Kreuzchor*, dem *Choeur de chambre Accentus* an dem Chouer *[[Arsys Bourgogne]]*. Zu Bordeaux huet si mat dem Ensembel *[[La petite bande]]* ënner dem Sigiswald Kuijken Solo-Bachkantate gesongen. Am Joer 2004 huet si zu Rostock d'Roll vun der Eurydike am Christoph Willibald Gluck senger Oper *[[Orfeus und Eurydike]]* gesongen. 
 
Am Februar 2006 huet si an der Philharmonie an der Stad bei der Opféierung vum Mozart sengem Requiem ënner dem Pierre Cao mat dem Orchester Concerto Köln an dem Chouer Arsys Bourgogne matgewierkt.

## Disken (Auswiel)
* *Heilige Nacht, "Christmas music" *, Hassler Consort (Dabringhaus & Grimm 2001)
* *Vêpres sous Charles VI á Vienne*, Arsys Bourgogne, (Ambroisie 2002)
* *Biber Requiem*, Arsys Bourgogne, (Ambroisie 2003)
* *Und Hab So Große Sehnsucht Doch …*, Gerlinde Sämann, Claude Weber, (2019, mat Lidder vun der Helen Buchholtz)

## Um Spaweck
* Site vun der Gerlinde Sämann
Olympesch Wanterspiller 2006

D**'Olympesch Wanterspiller 2006**, offiziell **XX. Olympesch Wanterspiller**, goufe vum 10. bis de 26. Februar 2006 zu Turin an Italien ofgehalen.

Nieft Turin, der Haaptstad vum Piemont, waren och nach Tournoie zu Sestriere an zu Bardonecchia.

## Participanten

Et hunn 80 Natiounen um Tournoi deelgeholl, wat fir Olympesch Wanterspiller en neie Rekord war. Ethiopien a Madagaskar ware fir d'éischt Kéier mat derbäi.

D'Äiskonschtleeferin Fleur Maxwell huet als eenzeg Sportlerin Lëtzebuerg zu Turin representéiert.

## Disziplinnen

* Alpinschi
* Äishockey
* Äiskonschtlaf
* Äisschnelllaf
* Biathlon
* Bob
* Curling 
* Freestyle
* Nordesch Schi
* Rennschlitt
* Shorttrack
* Skeleton
* Snowboard

## Kalenner

## Medailen

Zu Turin goufen am Ganze 1026 Gold-, Sëlwer- a Bronzmedaile verginn. All Medail weit 450 Gramm an huet e Lach an der Mëtt.

## Kuckt och

* Medailespigel Olympesch Wanterspiller 2006
* Lëtzebuerg bei den Olympesche Spiller
* Lëscht vu lëtzebuergeschen Olympionicken

## Um Spaweck
* Websäit vun de Wanterspiller 2006 beim C.I.O.
* Offiziell Websäit vun de Wanterspiller 2006
Olympesch Wanterspiller 2006/Snowboard

Bei den XX. Olympesche Wanterspiller 2006 zu Turin gouf et sechs Concoursen am Snowboarden.

BoarderCross gouf als nei Disziplinn an de Programm eragholl.

All d'Concourse waren am Stadioun *Melezet* , 3 Kilometer vu Bardonecchia an 90 Kilometer vun Turin ewech.

## Männer

### Parallel-Riseslalom




**Datum:** 22. Februar 200610:00 Auer (Qualifikatioun), 12:50 Uhr (Finallleef)

### Halfpipe




**Datum:** 12. Februar 200610:00 Uhr (Qualifikatioun), 14:00 Uhr (Finall)

### BoarderCross




**Datum:** 16. Februar 200610:00 Uhr (Qualifikatioun), 14:00 Uhr (Finall)

## Fraen

### Parallel-Riseslalom




**Datum:** 23. Februar 200610:00 (Qualifikatioun), 12:50 Auer (Finallleef)

### Halfpipe




**Datum:** 13. Februar 200610:00 Uhr (Qualifikatioun), 14:00 Uhr (Finall)

### BoarderCross




**Datum:** 17. Februar 200610:00 Auer (Qualifikatioun), 14:00 Auer (Finall)

## Medailespigel
Entitéit

Eng **Entitéit** ass e Begrëff aus der Ontologie a bezeechent „eppes, dat ass/existéiert“. Dëst ëmfaasst Géigestänn, Liewewiesen, Eegenschaften, Prozesser asw.
Kontingenz

Eng Entitéit ass **kontingent**, wann hir Existenz net noutwenneg ass, wann et egal ass, ob s'existéiert oder net. Sou behaapten z.&nbsp;B. verschidde philosophesch Systemer, de ganzen Universum wier kontingent.
Vullegripp

D**'Vullegripp**, och **Aviär Influenza** genannt, ass eng duerch Viren ervirgeruffen Déierekränkt, déi Hénger, Schnuddelhénger, Gänsen, Schwanen, Inten, wëll Waasservullen an aner Vulle befale kann. Bei enger Infektioun mat den aggressiivste Variante vun deene Vire féiert si meeschtens zum Doud vun den infizéierte Vullen, ausser wann déi Vullen, déi ugestach goufen, zu de Reservoirwiert vun den Erreeger gehéieren. E puer Variante vun de Vullegrippviren, besonnesch d'Variant A/H5N1, sinn an Eenzelfäll och op Mënschen an Zoo­déiere wéi Leoparden iwwerdroe ginn.

D'Vullegripp gouf fir d'éischt 1878 an Italie festgestallt. No widderhuelten Ausbréch an den 1930er Joren an Europa, Amerika an Asien daucht de Virus eréischt 1983 op en Neits op; an Irland an den USA goufen deemools Millioune Vigel doutgemaach. Weider Ausbréch gouf et 1992 a Mexiko an 1997 zu Hongkong.

2005 an 2006 ass se nees um Virmarsch, am Ufank laang Zäit just op Asien beschränkt, mä duerno och an Europa an an Afrika.

Den 8. Januar 2014 gouf bekannt datt a Kanada den 3. Januar 2014 eng Persoun déi vu Peking zeréckkoum infizéiert war an um Vullegrippevirus H5N1 gestuerwen ass. Et ass den éischte Stierffal bei enger H5N1-Infektioun um nordamerikanesche Kontinent dee bis elo bekannt ass.
## Um Spaweck
* Informatioune vun der Lëtzebuerger Regierung
* Websäit iwwer Vullegripp vum däitsche Bundesministère fir Ernierung, Landwirtschaft a Verbraucherschutz
* Vullegripp-Websäit vum Robert Koch-Institut
* Lescht Statistike vun der "l'Organisation Mondiale de la Santé Animale" (OIE)
## Um Spaweck
Aloadai

**Aloadai** ass an der griichescher Mythologie d'Bezeechnung fir déi zwéi risegrouss Bridder Ephialtes an Otos, d'Jonge vum Aloeus (no enger anerer Versioun vum Poseidon). Si sinn dacks zu de Gigante gezielt ginn. Am Kampf mat de Gëtter hu si Bierger openaner getiermt fir den Olymp ze stiermen. Si hunn den Ares gefesselt an e méintlaang gefaange gehalen.

D'Seechen erzielt datt se vum Apollo ëmbruecht gi sinn, enger anerer Versioun no hu se sech géigesäiteg ëmbruecht wéi se am Juegdäifer d'Artemis an der Gestalt vun enger Hirschkou wollten erleeën.
.dok

**.dok - den oppene kanal** war e Lëtzebuerger Televisiounsprogramm, dee vun 2003 bis den 1. Januar 2024 um 01:02 Auer vun der Dok S. A. iwwer d'Kabelnetzer vu verschiddenen Télédistributeure verbreet gouf.

*.dok* definéiert sech selwer als "Kanal" amplaz als Tëleesprogramm, well et jiddwerengem d'Méiglechkeete gëtt, eng Emissioun zu engem Sujet vu senger Wiel (am Aklang mat engem Cahier des charges) ze realiséieren.

Eng kleng Ekipp, de Journalist Maurice Molitor an de Jurist Patrick Gregorius hunn ufanks d'Entreprise gefouert. Méi spéit waren et de Maurice Molitor an de Leo Folschette.

An deenen éischte Joren huet d'Dok S. A. och d*dok Show* produzéiert, eng Talkshow, déi vum Molitor moderéiert gëtt, an an där de Gregorius als "Jim" d'Roll vum Sidekick spillt. 3-4 Invitéë stinn hinne Ried an Äntwert. Vum Hierscht 2007 bis de Mee 2009 ass d'dok-Show och sonndes owes am Programm vun RTL Télé Lëtzebuerg gelaf.

## Um Spaweck
* um Internet
Antiope

D**'Antiope** (oder **Antigone**) ass an der griichescher Mythologie déi wonnerschéin Duechter vum Kinnek Nykteus vun Theben an der Polyxo. Mat hir huet den Zeus d'Zwillingen Zethos an Amphion kritt.

Dem Antiope seng Reizen hunn awer net nëmmen op de Gëtterkinnek gewierkt, mä och op den Epopeus, de Kinnek vu Sikyon, deen da schliisslech d'Antiope entfouert a vergewaltegt huet (no enger anerer Versioun wousst d'Antiope scho vun der Schwangerschaft an ass fräiwëlleg zum Epopeus geflücht).

An engem Krich deen hire Papp dowéinst géint den Epopeus gefouert huet sinn déi zwéin Herrscher schwéier verwonnt ginn a kuerz drop gestuerwen. D'Antiope huet dunn d'Zwillingen op d'Welt gesat, a well se als Fruucht vun enger Vergewaltegung ugesi goufen, si se an de Bierger ausgesat ginn.

Den Nykteus awer huet op sengem Stierfbett säi Brudder Lykos zum Nofollger a Momper vu senger Duechter bestëmmt. Sou ass d'Antiope an hirem Brudder säin Haus komm. Si hat ënner senger Fra, der gewalttäteger Dirke, ze leiden. D'Dirke huet d'Antiope sou laang gepéngegt bis den Zeus selwer agegraff huet a seng fréier Maîtresse befreit huet.

Op der Flucht an d'Bierger huet d'Antiope dann hir Jongen erëmfonnt, ouni datt si s'erkannt huet. Eréischt wéi déi schro Dirke d'Antiope erëmkritt huet a vun de Jonge verlaangt huet, hir Mamm (déi si och net erkannt haten) un e Stéier ze bannen a se zu Doud schleefen ze loossen huet den Nykteus agegraff an de Jongen an der Mamm gesot wat lass war. D'Antiope ass sou gerett ginn, déi béis Dirke ass awer an hirer Plaz un de Stéier gebonne ginn.

## Um Spaweck
Antigone

D**'Antigone** war an der griichescher Mythologie eng Duechter vum Ödipus a senger Mamm a Fra Iokaste. Hir Gesëschter waren den Eteokles, de Polyneikes an d'Ismene.

Déi klassesch Versioun vum Mythos fënnt sech am Sophokles senger Tragedie "Antigone" erëm. Donieft gëtt et awer och aner Versiounen déi deelweis vum Sophokles ofwäichen.

Wéinst dem ongewollten Delikt vun hiren Elteren (kuckt: Ödipus) louch e Fluch um Antigone. Si, an hir Schwëster Ismene, hunn hire blanne Papp an d'Verbanung begleet, a si bis zu sengem Doud bei him an der Friemt bliwwen. Duerno ass d'Antigone op Theben zeréck gaange fir dee virausgesoten Zweekampf tëscht hire Bridder ze verhënneren. Nodeem den Ödipus nämlech fortgaangen ass hu sech seng Jonge Polineikes an Eteokles d'Muecht iwwer Thebe gedeelt. Wéi de Polyneikes awer du vu sengem Brudder verdriwwe ginn ass, ass hie mat enger Trupp géint Thebe gezunn (Siwe géint Theben). Déi zwéi Bridder hu sech am Kampf géigesäiteg ëmbruecht.

Dem Antigone säi Monni, de Kinnek Kreon vun Thebe verbitt d'Läich vum Polyneikes ze begruewen. D'Antigone awer huet sech deem widdersat an ass dofir vum Kreon lieweg an eng Hiel agemauert ginn. Wéi dem Kreon säi Jong Haimon, der Antigone hire Koseng a Verloobten, dat gewuer ginn ass wollt hie se befreien, mä e koum ze spéit, d'Antigone hat sech erhaangen. Den Haimon huet doropshin och sengem Liewen en Enn gesat.

## Literatur
* Sophokles, *"Antigone"*, ISBN 315007682X

## Um Spaweck
Maurice Molitor

De **Maurice Molitor**, gebuer de 27. Oktober 1967 ass e Lëtzebuerger Journalist a fréieren Televisiouns-Presentateur.

No senger Première 1986 am Lycée Hubert Clément zu Esch-Uelzecht an engem Journalismus-Studium zu Dortmund huet hien 1991, zesumme mat der Sandy Lahure, mat just 24 Joer, déi nei gegrënnt Noriichten-Emissioun vun RTL Hei Elei, déi vun do un all Dag owes gelaf ass, moderéiert. 1997 gouf hien hire Chefredakter.

Enn 2001 ass de Maurice Molitor bei déi nei gegrënnt Chamber TV gewiesselt, an 2003 huet hie mat .dok - Den Oppene Kanal - op d'Bee gesat, deem säin *Administrateur délégué* hien ass.

Enn 2017 gouf hie Redakter bei Radio 100,7.

## Um Spaweck
* E Portrait vun 1999 op www.land.lu
Karel de Groussen um Helperknapp

**Karel de Groussen um Helperknapp** ass eng lëtzebuergesch Seechen, déi am Nicolas Gredt sengem *Sagenschatz des Luxemburger Landes* d'Nummer 124 huet.
## Seechen
Der Traditioun no soll de Karel de Groussen u Longentuberkulos gelidden hunn, an d'Dokteren haten d'Hoffnung schonn opginn. En eeleren Abt huet em Courage gemaach an em als Heelmëttel ugeroden, ze reesen an op d'Juegd ze goen. De Karel huet dat behäerzegt a sech op de Wee gemaach. Op sengem Tour koum en och op Lëtzebuerg an d'Géigend vum Helperknapp. Fir de 5. Mee war do eng Juegd ugekënnegt.

Et war dompeg an de Keeser hat Duuscht, mä en huet néierens eng Quell gesinn. Dunn huet hien um südlechen Hank e Buer fonnt. Hien huet dräimol doraus gedronk an ass nees gesond ginn.

## Quellen
*Michel Molitor a Leo Berchem (Beaarbechter): *Heimatsagen. Blütenlese aus dem Luxemburger Sagen- und Legendenschatz*, 1929, Verlag des Luxemburger Lehrerverbandes, Hofbuchdruckerei Linden& Hansen, 146 Säiten.
*Nicolas Gredt: *Sagenschatz des Luxemburger Landes gesammelt von Nikolaus Gredt. Neubearbeitet in der Sprachwissenschaftlichen Sektion des Großherzoglichen Instituts* 1982, Reprint vun der 2. Oplo vun 1964. https://web.archive.org/web/20160810001737/http://www.zeno.org/M%C3%A4rchen/M/Luxemburg/Nikolaus+Gredt%3A+Sagenschatz+des+Luxemburger+Landes

 
## Kuckt och
*Gehaanskapell um Helperknapp
Autonoe

D**'Autonoe** (gr. Aυτονόη) war an der griichescher Mythologie d'Duechter vum Kadmos an der Harmonia, Fra vum Aristaios a Mamm vum Aktaion an der Makris. Hir Gesëschter waren d'Semele, d'Agaue, d'Ino an de Polydor.

No der Autonoe ass och e Mound vum Jupiter benannt.

Eng zweet "Autonoe" war eng vun den Nereiden.